open-index/open-wikipedia-markdown huggingface dataset:
מסגד גוהרשאד

ממוזער|שמאל|החלק הפנימי של מסגד גוהארשאד
[ממוזער|שמאל|קריאת ה[קוראן בזמן הרמדאן, במסגד גוהארשאד, משהד, איראן]]
**מסגד גוהארשאד** (בפרסית: **مسجد گوهرشاد**) הוא מסגד אשר שוכן בעיר משהד, עיר הבירה של פרובינציית ח'וראסאן רזאווי, איראן. המסגד, אשר בעבר עמד כבניין בפני עצמו, משמש כיום כאחד מאולמות התפילה של מקדש האימאם א-רידא.

## היסטוריה
המסגד נבנה בפקודתה של הקיסרית גוהרשאד בגום, אשתו של שאה רוח', אשר השתייך לשושלת הטימורית, בשנת 1418. האדריכל אשר תכנן בניין זה, היה ע'אוואמדין שיראזי (Ghavameddin Shirazi), אשר היה אחראי לבנייתם של רבים מהמבנים הבולטים של פטרונו, המלך שאה-רוח'. זאת, כאשר כוח האדם האחראי על משימות הבנייה הארכיטקטוניות והעיצוביות השוטפות, הגיע מן הערים אספהאן ושיראז.

המסגד עבר כמה שחזורים ושיפוצים, בתקופת שליטתן של השושלת הספווית ושל השושלת הקאג'ארית. הבניין מכיל ארבעה איוואנים וכן חצר, אשר מידותיה הן 50 מ' × 50 מ', כמו גם כמה שבסתאנים (פרסית: شبستان). כמה כיתובים שונים, אשר נמצאים על גבי אריחי הפסיפס שבתוך המסגד ובחצר המקיפה אותו, מציינים את שמותיהם של שליטים מתקופת השושלת הספווית, למשל, שאה עבאס, שאה סולטאן חוסיין ושאה סולימאן ספווי. כיתובים אלה, מתארים את מסירותם וכן את יחסם הדתי האדוק של אותם שליטים, למתחם המקודש, וכן את תרומותיהם האדריכליות למסגד.

כיפת המסגד, אשר הייתה מורכבת משתי שכבות, הופצצה בשנת 1911 על ידי חיילים רוסים, דבר שהסב לה נזק רב. בשנות השישים של המאה העשרים, לאחר כ-500 שנים מאז בנייתה, נדמה היה שכיפת המסגד הייתה במצב אדריכלי מחפיר, עקב נזקים שנגרמו למסגד מרעידות אדמה שפקדו את האזור במהלך הזמן, ההפצצות הרוסיות של שנת 1911 וכן התקפתו של רזא פהלווי, אשר התרחשה ב-1935, במסגרת מרד גוהרשאד, שאירע באותה שנה. לאור זאת, המסגד היה צריך לעבור בנייה מחדש. במסגרת הצו המלכותי של מוחמד רזא שאה פהלווי, הוסרו בשנות השישים של המאה שעברה, אריחי הכיפה העתיקה וכן פורקה המעטפת החיצונית של בניין המסגד. כדי לטפל בסכנות המבניות שנשקפו למסגד, נבנתה מעטפת חיצונית חדשה לבניין אשר חוזקה במסגרת עשויה מברזל ואשר כוסתה במלט. לאחר מכן, הכיפה כוסתה באריחים חדשים, בסגנון דומה ונאמן לאריחים המקוריים. לצד זאת, אף על פי ששיפוצים אלו היו הכרחיים, הם שינו באופן ניכר מאוד את אופיו של הבניין, תוך שהם משווים לו זהות היסטורית אחרת לגמרי.

באותו זמן (שנות ה-60 של המאה ה-20), האיוואן שעמד בצד המזרחי של המסגד, אף הוא עבר עבודות שיפוץ. הוא נהרס עד היסוד ונבנה מחדש, תוך שהוא מחוזק בבטון ותוך שמירה על אותו סגנון אסתטי שבו נבנה האיוואן הקודם.

לאחר אירועי המהפכה האיראנית, של 1979, המשטר החדש תכנן להרחיב את שטחו של המתחם והוספה חצר חדשה אשר כונתה בשם "סאהן-י-קודס" (Sahn-e-Qods), אשר נוספה למסגד בצידו האחורי, במקום שבו עמד הבאזאר ההיסטורי אשר הוביל אל המסגד.

## עיצוב

— ארתור פופ, אדריכלות פרסית: ניצחון הצורה והצבע

## קישורים חיצוניים


* Archnet's entry on Goharshad Mosque


## הערות שוליים

גוהרשאד
קטגוריה:משהד
קטגוריה:ח'וראסאן רזאווי: מבנים
The World Starts Tonight

**The World Starts Tonight** (בעברית: **העולם מתחיל הלילה**) הוא אלבום האולפן הראשון של הזמרת-יוצרת הולשית בוני טיילר. האלבום יצא לאור בפברואר 1977, על ידי חברת התקליטים תקליטי RCA. מתוך האלבום יצא הלהיט "Lost in France".

עם יציאתו נכנס האלבום אל המקום ה-2 במצעד האלבומים שבשוודיה.

## רקע והוצאה
האלבום הופק על ידי רוני סקוט, סטיב וולף ודייוויד מקאי. בשנת 2009, יצא האלבום בגרסה מחודשת, אשר הכילה בתוכה שתי רצועות נוספות; "My! My! Honeycomb" ו-"Baby I Remember You".

בשנות השבעים יצא האלבום בפורמט של ויניל, תוך שבשנות השמונים יצא גם בפורמט של תקליטור ובהמשך, היה זמין להורדה דיגיטלית.

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:אלבומי בכורה מ-1977
קטגוריה:אלבומי בוני טיילר
קטגוריה:אלבומים באנגלית
קטגוריה:אלבומי קאנטרי
קטגוריה:אלבומי חברת RCA רקורדס
Natural Force

**Natural Force** (בעברית: **כוח טבעי**) הוא אלבום האולפן השני של הזמרת-יוצרת הוולשית בוני טיילר. האלבום יצא לאור במאי 1978, על ידי חברת התקליטים תקליטי RCA. מתוך האלבום יצא הלהיט "It's a Heartache".

עם יציאתו נכנס האלבום אל המקום ה-2 במצעד האלבומים שבשוודיה.

## רקע והוצאה
האלבום הופק על ידי רוני סקוט, סטיב וולף ודייוויד מקאי. איגוד תעשיית ההקלטות האמריקאי העניק לאלבום את תואר הזהב על מכירות של 500,000 עותקים בארצות הברית, מה שהופך אותו לאחד מן האלבומים הנמכרים ביותר במדינה בשנת צאתו.

איגוד תעשיית ההקלטות הפיני העניק לאלבום את תואר הזהב, על מכירות של למעלה מ-25,000 עותקים במדינה.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי בוני טיילר
קטגוריה:אלבומים באנגלית
קטגוריה:אלבומי קאנטרי
קטגוריה:אלבומי חברת RCA רקורדס
One Night in Eden Tour

**One Night in Eden Tour** הוא סיבוב ההופעות השני של הזמרת-יוצרת האנגלייה שרה ברייטמן. סיבוב ההופעות החל ב-13 במרץ 1999, והסתיים ב-17 באוקטובר באותה השנה. סיבוב ההופעות נועד לקדם את האלבום, *[[Eden]]*.

במהלך סיבוב ההופעות נכחו למעלה מ-250,000 אנשים. כמו כן, זכה סיבוב ההופעות לשבחים.

## רשימת השירים
להלן רשימת השירים אשר בוצעו במהלך סיבוב ההופעות:

;הערות
* "Deliver Me" בוצע כהדרן ראשון במהלך החלק שאירע בדרום אפריקה בלבד.
* "Don't Cry for Me Argentina" לא בוצע במהלך החלק שאירע בדרום אפריקה.
* "Piano" היה החלק הסוגר המקורי של רשימת השירים, אך מעולם לא בוצע.

## תאריכי הופעות

## קישורים חיצוניים
* 

## הערות שוליים

קטגוריה:סיבובי הופעות מ-1999
קטגוריה:סיבובי הופעות של שרה ברייטמן
קטגוריה:סיבובי הופעות באוסטריה
קטגוריה:סיבובי הופעות בארצות הברית
קטגוריה:סיבובי הופעות בבלגיה
קטגוריה:סיבובי הופעות בגרמניה
קטגוריה:סיבובי הופעות בהולנד
קטגוריה:סיבובי הופעות בקנדה
קטגוריה:סיבובי הופעות בשוודיה
מכתב לאחי

"**מכתב לאחי**" הוא שיר שכתב והלחין עילי בוטנר, וביצעו אותו הוא יחד עם קובי אפללו. השיר יצא לאור בשנת 2010.
## רקע
את השיר כתב עילי בוטנר לכבוד אחיו הגדול עופר שהפך לפגוע נפש. עופר סבל מפגיעה מוחית לאחר שימוש בסמים. בעקבות הפגיעה, הפך למתמודד נפש. בשיחה טלפונית, עופר סיפר לעילי שהוא נכנס לאולם למכירת רכבי יוקרה כדי להתבונן ברכבים והמוכרת ביקשה ממנו לצאת בשל המראה שלו. בעקבות השיחה עילי כתב את השיר מכתב לאחי. השיר כולל פנייה לנמען בגוף שני והוא כולל מסר של תקווה לרבות השורה "בסוף הדרך עוד תהיה מאושר".

השיר נכלל באלבומו השני של בוטנר שנשא את שמו, ובו אירח מבחר זמרים, בהם קובי אפללו, גלי עטרי ומוש בן ארי.[ממוזער|[עילי בוטנר כתב את השיר מכתב לאחי לאחיו עופר, המתמודד עם הפרעה נפשית.]]במצעד הפזמוני העברי השנתי לשנת תש"ע (2010) של גלגלצ הגיע השיר למקום ה-23, ובמצעד השנתי של רשת ג' הגיע השיר למקום ה-26.

בספטמבר 2019 פורסם על ידי אקו"ם כי השיר הוא המושמע ביותר בתחנות הרדיו בישראל ב. כמו כן, השיר זכה במקום ה-3 במצעד העשור של מדיה פורסט.

## קישורים חיצוניים
* מילות השיר באתר שירונט
* 
* יוסי חרסונסקי, עיון ביקורת, באתר יוסימיוזיק
* 

## הערות שוליים

קטגוריה:שירי עילי בוטנר
קטגוריה:שירי קובי אפללו
קטגוריה:שירים בעברית
קטגוריה:שירים שנכתבו על ידי עילי בוטנר
קטגוריה:שירים שהולחנו על ידי עילי בוטנר
קטגוריה:שירים על אחים
קטגוריה:שירים על בריאות הנפש
קטגוריה:סינגלים שהגיעו למקום הראשון במצעד העברי של מדיה פורסט
טור דה סוויס

ה**טור דה סוויס** (בצרפתית: **Tour de Suisse**; מילולית: סובב שווייץ) הוא מרוץ אופני כביש בקטעים, שנערך כל שנה בשווייץ למשך תשעה ימים או שמונה ימים ונחשב למרוץ הקטעים הכי יוקרתי במדינה זו ואחד ממרוצי הקטעים החשובים בכל העולם, הוא מתקיים לפני הטור דה פראנס ובגלל זה נחשב לאחד ממרוצי ההכנה הבולטים והחשובים לטור.

## היסטוריה ומסלול
המרוץ התקיים לראשונה ב-1933, אז ניצח בו מקס בולא האוסטרי. שיאן הניצחונות במרוץ פסקוואלה פורנאנה האיטלקי שניצח ב-1952, 1954, 1957 ו-1958. מי שהיה קרוב לשחזר את הישגו של פורנאנה היה רוי קושטה הפורטוגלי, שניצח את המרוץ שלוש שנים ברציפות, 2012–2014.

מסלול המרוץ הוא מגוון ומזכיר באופיו גרנד טור, כאשר הוא כולל קטעים מישוריים שמתאימים לספרינטרים, קטעים הרריים באלפים השווייצרים שמתאימים למטפסים וגם לפחות קטע אחד של נגד השעון. המרוץ מתקיים לרוב כמה שבועות לפני תחילת הטור דה פראנס ובשל כך נחשב להכנה האחרונה לקראת הטור וגורר אליו הרבה מועמדים מהטור.

בשנת 1974 ניצח אדי מרקס במרוץ ולאחר מכן גם בטור דה פראנס. בשנת 2002 מנצח המרוץ היה לאנס ארמסטרונג, שלאחר מכן ניצח גם את הטור דה פראנס, אך שני הניצחונות האלו נפסלו ממנו כאמור. בשנת 2019 ניצח איגן ברנל את המרוץ והפך לקולומביאני הראשון שמנצח את המרוץ, לאחר מכן ניצח גם כן את הטור דה פראנס.
## מרוץ הנשים
ב-2001 נערך לראשונה מרוץ לנשים שכלל ארבעה קטעים. במרוץ ניצחה האמריקאית, קימברלי בולדווין . מרוץ הנשים חזר להיערך רק ב-2021 ואז ניצחה בו ליזי דייגנן. ב-2022 ניצחה לוסינדה בראנד . ב-2023 וב-2025 ניצחה מרלן רויסר , וב-2024 ניצחה דמי וולרינג.

## מנצחים בשנים האחרונות

### המנצחים האחרונים בקטגוריית מלך ההר

### מנצחי קטגוריית הנקודות בשנים האחרונות
20px
*2000
פרד רודריגז 
*2001
אריק צאבל 
*2002
אריק צאבל 
*2003
אלכסנדר וינוקורוב 
*2004
יאן אולרייך 
*2005
בראדלי מקגיי 
*2006
דניאלה בנאטי 
*2007
דניאלה בנאטי 
*2008
פביאן קנצ'לרה 
*2009
פביאן קנצ'לרה 
*2010
מרכוס בורגארט 
*2011
פטר סאגאן 
*2012
פטר סאגאן 
*2013
פטר סאגאן 
*2014
פטר סאגאן 
*2015
פטר סאגאן 
*2016
מקסימיליאנו ריצ'זה 
*2017
פטר סאגאן 
*2018
פטר סאגאן 
*2019
פטר סאגאן 

### הרוכבים עם מספר הניצחונות הגבוה ביותר בקטעים
* פטר סאגאן  (17 ניצחונות)
* פרדיננד קובלר  (11 ניצחונות)
* הוגו קובלט
* פביאן קנצ'לרה
* רוג'ר דה ולמניק  (9 ניצחונות)
* אורס פראולר 
* מייקל פולנטייר 
* אריק זאבל  (8 ניצחונות)
* פרנקו ביטוסי 
* רובי מקיואן  (7 ניצחונות)

## קישורים חיצוניים

* 

## הערות שוליים

קטגוריה:מרוצי אופניים
קטגוריה:תחרויות ספורט בשווייץ
קטגוריה:מרוצי_וורלד_טור
קטגוריה:שווייץ: אופניים
דה-בייבי

**ג'ונתן לינדייל קירק** (באנגלית: **Jonathan Lyndale Kirk**; נולד ב-22 בדצמבר 1991), ידוע בשם הבמה **דה-בייבי** (**DaBaby**), הוא ראפר, זמר ופזמונאי אמריקאי.

## ביוגרפיה
ג'ונתן לינדייל קירק נולד ב-22 בדצמבר 1991 בקליבלנד, אוהיו. הוא עבר לשארלוט שבקרוליינה הצפונית ב-1999, שם בילה את רוב שנותיו הראשונות. הוא למד וסיים את בית הספר התיכון ואנס בשנת 2010.

## קריירה
ב-2015, דה-בייבי, שבאותה תקופה היה ידוע בשם **Baby Jesus**, החל את קריירת המוזיקה שלו כשהוציא את מיקסטייפ הבכורה שלו, *Nonfiction*. בהמשך, הוציא מספר מיקסטייפים נוספים שזכו להצלחה רבה ברשת.

ב-1 במרץ 2019 יצא אלבום הבכורה של קירק, *[[Baby on Baby]]*, דרך חברת התקליטים אינטרסקופ רקורדס. באלבום מופיעים הופעות אורח של אופסט, Rich Homie Quan, ריץ' דה קיד ו-Stunna 4 Vegas. מהאלבום הצליח השיר "Suge" שהגיע בשיאו למקום ה-7 במצעד בילבורד הוט 100.

ב-27 בספטמבר הוציא את אלבומו השני, *[[Kirk]].* הסינגל היחיד מתוך האלבום, "Intro", הצליח גם הוא, והגיע למקום ה-13 במצעד בילבורד הוט 100. בשנת 2019 השתתף בלהיט "My Oh My" של קמילה קביו, אשר נכלל באלבומה, Romance. באותה השנה השתתף בלהיט "Cash Shit", של הראפרית מייגן די סטליון.

ב-2020 הוציא את אלבומו השלישי, *[[Blame It on Baby]]*. הסינגל "Rockstar" מתוך האלבום, בו משתתף הראפר רודי ריץ', זכה להצלחה רבה, תוך שהגיע למקום הראשון בבילבורד הוט 100. האלבום עצמו הגיע בשיאו למקום הראשון בבילבורד 200. באותה השנה, התארח ברמיקס לשיר "Whats Poppin" של ג'ק הארלו, לצד ליל ויין וטורי ליינז, שהגיע למקום השני במצעד הבילבורד הוט 100, וברמיקס לשיר "Levitating" של דואה ליפה, שהגיע בשיאו למקום השני במצעד.

## חיים אישיים
אביו של קירק נפטר בשנת 2019 זמן קצר לאחר צאת אלבום הבכורה של קירק, *[[Baby on Baby]]*. אלבומו השני, *[[Kirk]]*, הוא מחווה לשם משפחתו ומכיל תמונה של אביו בעטיפה. אחיו, גלן ג'ונסון, שם קץ לחייו בנובמבר 2020, בגיל 34.

## דיסקוגרפיה
### אלבומי אולפן
*2019: *[[Baby on Baby]]*
* 2019: *[[Kirk]]*
*2020: *[[Blame It on Baby]]*

### מיני-אלבומים
* 2020: **

### מיקסטייפים
* 2015: *NonFiction*
* 2015: *So Disrespectful*
* 2015: *The 10 Minute Mixtape*
* 2016: *God's Work*
* 2016: *God's Work Resurrected*
* 2017: *Baby Talk*
* 2017: *Baby Talk 2*
* 2017: *Billion Dollar Baby*
* 2017: *Baby Talk 3*
* 2017: *Back On My Baby Jesus Shit*
* 2017: *Baby Talk 4*
* 2018: *Baby Talk 5*
* 2018: *Blank Blank*

## הופעות
### סיבובי הופעות
* 2019: *Baby on Baby Tour*
* 2019: *Kirk Tour*

## פרסים ומועמדויות

## קישורים חיצוניים

* 

## הערות שוליים

קטגוריה:אמני אינטרסקופ רקורדס
קטגוריה:ראפרים אמריקאים
קטגוריה:זמרים אמריקאים
קטגוריה:פזמונאים אמריקאים
קטגוריה:אמנים אמריקאים הידועים בשם במה
קטגוריה:אמריקאים שנולדו ב-1991
קטגוריה:זוכי פרסי ה-BET: מוזיקה: זמר ההיפ-הופ הטוב ביותר
קטגוריה:בוגרי אוניברסיטת קרוליינה הצפונית בגרינסבורו
Baby Don't Go – Sonny & Cher and Friends

**Baby Don't Go – Sonny & Cher and Friends** הוא אלבום אוסף הראשון של הצמד סוני ושר. האלבום יצא לאור ב-מרץ 1966, על ידי חברת התקליטים ריפרייז רקורדס.

עם יציאתו נכנס השיר אל המקום ה-69 במצעד הבילבורד 200.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומים שהופקו על ידי סוני בונו
Good Times

**Good Times** (בעברית: **זמנים טובים**) הוא הפסקול הראשון של הצמד סוני ושר. האלבום יצא לאור ב-2 באוגוסט 1965, על ידי חברות התקליטים אטלנטיק רקורדס ואטקו רקורדס. ב-AllMusic קיבל האלבום דירוג של ארבעה כוכבי זהב.

עם יציאתו נכנס הפסקול אל המקום ה-73 במצעד הבילבורד 200.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומים שהופקו על ידי סוני בונו
מויצ'ו

**מויצ'ו** (ברומנית: **Moieciu**, בהונגרית: **Alsómoécs**; בגרמנית: **Mösch**) היא קומונה השייכת למחוז בראשוב, בחבל ההיסטורי טרנסילבניה שברומניה. מויצ'ו נמצאת 29 ק"מ דרומית לבראשוב בתוך מעבר ההרים רוקאר-בראן . בקומונה 6 כפרים כאשר **מויצ'ו דה ג'וס** (ברומנית: Moieciu de Jos) הוא הכפר הראשי של הקומונה.

## גאוגרפיה
מויצ'ו נמצאת בקצה הדרום מזרחי של טרנסילבניה. במעבר ההרים שבין רכס Piatra-Craiului  שממערב לה ורכס בוצ'ג' שממזרח לה.

## כלכלה
ענף הפרנסה העיקרי הוא תיירות. רבים מהתושבים הם יוממים העובדים בבראשוב ובמקומות אחרים בסביבה
## תחבורה
* בכפר מויצ'ו דה ג'וס עובר הכביש הראשי שבין בראשוב לפיטשט, כביש אירופי E574.
* קווי אוטובוס מקשרים את מויצ'ו לבראשוב.
* תחנת הרכבת הקרובה נמצאת במרחק 10 ק"מ בעיר Zărnești.

## קישורים חיצוניים

*  

קטגוריה:רומניה: ערים
קטגוריה:בראשוב
The Best of Sonny & Chér

**The Best of Sonny & Chér** (בעברית: **המיטב של סוני ושר**) הוא אלבום האוסף השני של הצמד סוני ושר. אלבום האוסף יצא לאור בשנת 1967, על ידי חברות התקליטים אטלנטיק רקורדס ואטקו רקורדס.

עם יציאתו נכנס אלבום האוסף אל המקום ה-19 במצעד האלבומים הקנדי.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומים שהופקו על ידי סוני בונו
לואי לאנגרה

**לואי לאנגרה** (בצרפתית: **Louis Langrée**, נולד ב-11 בינואר 1961 במילוז), הוא מנצח צרפתי. הוא בנו של נגן העוגב ותאורטיקאי המוזיקה אלאן לאנגרה. אחת מאחיותיו היא צ'לנית חובבת.

## קורות חייו
### ילדות ונעורים
לאנגרה למד בקונסרבטוריון של שטרסבורג, אבל לא קיבל הדרכה אקדמית רשמית בניצוח. הוא החל את הקריירה המוזיקלית שלו כמדריך לשירה ופיתוח קול ועוזר באופרה הלאומית של ליון, בשנים 1983 עד 1986. בשנים הבאות עבד כעוזר למנצח בפסטיבל אקס-אן-פרובאנס, ובמשרה מקבילה בפסטיבל ביירוית. משנת 1989 עד 1992 היה עוזר מנצח בתזמורת פריז.

#### הממלכה המאוחדת ואירופה
באירופה ובבריטניה כיהן לאנגרה כמנהל מוזיקלי של תזמורת פיקארדי (1998-1993), האופרה הלאומית של ליון (2000-1998), האופרה הנודדת של גליינדבורן (2003-1998), והתזמורת הפילהרמונית של ליאז' (2006-2001). ביוני 2011 התמנה לאנגרה למנצח הראשי של קאמרטה אקדמיקה זלצבורג, החל בספטמבר 2011, בחוזה התחלתי לחמש עונות.

#### ארצות הברית
לאנגרה ניצח לראשונה בארצות הברית ב-1991 בפסטיבל המוזיקה של ספולטו באמריקה. בדצמבר 2002 התמנה למנהל מוזיקלי של "פסטיבל בעיקר מוצרט" בלינקולן סנטר, ניו יורק., משרה בה החל לכהן באופן רשמי בקיץ 2003. במרץ 2005 הוארך החוזה ההתחלתי שלו עם "בעיקר מוצרט" עד 2008. באפריל 2017 הוארך החוזה שלו עד 2020. ביולי 2019 הודיע הפסטיבל על הארכת החוזה של לאנגרה עד 2023.

לאנגרה ניצח לראשונה כאורח על התזמורת הסימפונית של סינסינטי במרץ 2011. על יסוד הופעה זו, מנתה תזמורת סינסינטי את לאנגרה באפריל 2012 למנהל המוזיקלי ה-13 שלה, החל בעונת 2014-2013, בחוזה התחלתי לארבע שנים. הוא נכנס לתפקידו כמנהל מוזיקלי בפועל מיד עם מינויו. במרץ 2015 הודיעה תזמורת סינסינטי על הארכת החוזה של לאנגרה כמנהל מוזיקלי עד עונת 2020-2019. החוזה הוארך שוב בפברואר 2017 עד עונת 2022-2021. ביוני 2021, תזמורת סינסינטי הודיעה שלאנגרה יסיים את כהונתו כמנהל המוזיקלי שלה בתום עונת 2023-2024

## הקלטות
לאנגרה הוציא כמה הקלטות בחברת וירג'ין קלאסיקס, עם תזמורת האופרה הלאומית של ליון, תזמורת עידן הנאורות, הקאמרטה של זלצבורג ולה קונסרט ד'אסטרי. עם התזמורת הפילהרמונית של ליאז' הקליט ליוניברסל/אקורד סימפוניות של פרנק ושוסון, קונצ'רטי לפסנתר של ליסט, ראוול ושולהוף  ולחברת סייפרס (סולנית קלייר-מארי גיי) יצירות לקלרינט ותזמורת מאת מוצרט, רוסיני וובר (סולן ז'אן-לוק ווטאנו). כמה מהקלטותיו קיבלו פרסים, בהן "ויקטואר דה לה מוזיק" (MIDEM), פרס דיאפזון ד'אור, ופרסי גרמופון. לאנגרי היה שותף לפרס ל"הישג מוזיקלי מצטיין" מאגודת הפילהרמונית המלכותית כמי שניצח על הפקת פסטיבל גליינדבורן של פידליו. ב-2007 זכה בפרס  Grand Prix Antoine Livio de la Presse Musicale Internationale.  עם התזמורת הסימפונית של סינסינטי הקליט לאנגרי מוזיקה שהוזמנה בשביל התזמורת.

### חיים אישיים
ללאנגרה ואשתו איימה קלארק לאנגרה, כתבת בטלוויזיה הצרפתית, יש שני ילדים. המשפחה מתגוררת בסינסינטי. ב-2006 עוטר לאנגרה בתואר אביר מסדר האמנויות והספרות.

## קישורים חיצוניים

* 


* Askonas Holt agency biography of Louis Langrée


## הערות שוליים

קטגוריה:מנצחים צרפתים
קטגוריה:צרפתים שנולדו ב-1961
Sonny & Cher's Greatest Hits

***Sonny & Cher's Greatest Hits*** (בעברית: **הלהיטים הגדולים של סוני ושר**) הוא אלבום האוסף השלישי של הצמד סוני ושר. האלבום יצא לאור ב-1968, על ידי חברות התקליטים אטלנטיק רקורדס ואטקו רקורדס.

ב-AllMusic קיבל אלבום האוסף דירוג של שניים וחצי כוכבי זהב.

## רשימת רצועות

## קישורים חיצוניים

## הערות שוליים

קטגוריה:אלבומים שהופקו על ידי סוני בונו
It's Five O'Clock

"**It's Five O'clock**" (בעברית: "השעה חמש") הוא שיר של הלהקה היוונית, בנה של אפרודיטה, מאלבום האולפן, הנושא את אותו שם, שיצא ב-1969. השיר יצא לאור גם כסינגל במרקורי רקורדס.

את השיר כתבו ואנגליס וריצ'רד פרנסיס.

השיר הגיע למקום השישי בשווייץ ולמקום ה-11 בהולנד. בישראל הגיע השיר למקום ה-20 במצעד הלועזי השנתי לשנת 1970 של רשת ב'.

## רשימת רצועות
**7" single Mercury 6033 001** (1969, יוון)

**7" single Mercury 132 508 MCF** (1970, גרמניה, הולנד, צרפת, בלגיה)

**7" single Polydor 56791** (1970, הממלכה המאוחדת)

**7" single Mercury 132 508 MCY** (1970, איטליה)

**7" single Mercury 51 32 508** (1970, ספרד)

**7" single RTB S 53592 MER** (1972, יוגוסלביה)

: צד א'. "It's Five O'Clock" (3:28)
: צד ב'. "Funky Mary" (4:11)

**7" EP Mercury 26 017 MCE** (1970, פורטוגל)

# "It's Five O'Clock" (3:20)
# "Good Time So Fine" (2:44)
# "Take Your Time" (2:30)
# "Annabella" (3:20)

**7" single Philips 6060 320** (1982, בלגיה)

: צד א. "It's Five O'Clock" (3:29)
: צד ב. "I Want to Live" (3:51)

## מצעדים

## הגרסה של מילבה
הזמרת האיטלקייה מילבה הקליטה את השיר ב-1981 בגרמנית בשם "Kennst du das auch?" ובצרפתית בשם "Le drapeau de l'humanité".

## הגרסה של דמיס רוסוס (1987)

דמיס רוסוס, שהיה סולן להקת בנה של אפרודיטה, הקליט בשנת 1987 גרסה חדשה של השיר באלבומו *[[The Story of Demis Roussos]]*.

ההקלטה יצאה לאור גם כסינגל מתוך אותו אלבום בשנת 1987 בחברת התקליטים BR Music.

## קישורים חיצוניים

* "It's Five O'Clock" באתר Discogs

## הערות שוליים

קטגוריה:שירי 1969
קטגוריה:סינגלים מ-1970
קטגוריה:סינגלים מ-1987
קטגוריה:שירים באנגלית
קטגוריה:סינגלים בהוצאת מרקורי רקורדס
הפועל עין שמר

**הפועל עין שמר** הייתה קבוצת כדורעף ישראלית מקיבוץ עין שמר שהשתתפה בליגה הבכירה ואף זכתה 4 פעמים בתואר האליפות ו-3 פעמים בגביע המדינה. הקבוצה היא ממייסדות ליגת הכדורעף בישראל באמצע שנות ה-50.

## היסטוריה
קיבוץ עין שמר משתייך לתנועת הקיבוץ הארצי השומר הצעיר, כמו רוב הקיבוצים שהחזיקו קבוצת כדורעף בליגה. מועדון "הפועל" הפעיל בקיבוץ ענפי ספורט כמו: כדורסל כדורעף ושחייה תחרותית שהתמודדו בדרך כלל בכינוס הפועל ובליגה פנימית מול שאר קבוצות "הפועל" בקיבוצים אחרים במדינה.

קבוצת הכדורעף של הפועל עין שמר הביעה לא מעט את מורת רוחה מהחובבנות שהייתה לפני הקמת הליגה הרשמית וכתבה זאת במכתב ששלחה למרכז הפועל, לאחר תחרות "אליפות הפועל" שלא הייתה מאורגנת בצורה רצינית

מאז פתיחת ליגת הכדורעף הארצית, השתייכה הקבוצה בקביעות לחבורת הצמרת והתמודדה על האליפות מדי שנה וזכתה בכתר ארבע פעמים. במקביל השתתפה באופן קבוע בגביע המדינה ובטורניר "פסל זייד" וזכתה בו לא מעט פעמים.

הקבוצה הייתה לראשונה בענף שמשתתפת במסגרת גביע אירופה לאלופות מול קבוצת גלטסראיי הטורקית.

בתום עונת 1974/1975 ירדה הקבוצה לראשונה בתולדותיה לליגה השנייה מהמקום האחרון. בעונה שלאחר מכן עלתה בחזרה לליגה הראשונה ללא הפסדים. לאחר עונה אחת שוב ירדה לליגה השנייה.

בתחילת שנות ה-80 החלו בעיות פיננסיות והקבוצה התאחדה עם קיבוץ ברקאי השכן ונקראה "**הפועל עין שמר/ברקאי**".
בתום עונת 1984/1985 עלתה הקבוצה לליגה הראשונה. וירדה לאחר עונה אחת. בהמשך התמזגה הקבוצה בתוך קבוצה מאוחדת של המועצה האזורית מנשה, ונקראה "הפועל עין שמר - מנשה חדרה" ולבסוף התפרקה. כיום הקבוצה שמייצגת את עין שמר היא קבוצת הפועל המעפיל המכונית גם "המעפיל עין שמר".

## תארים והישגים
* **[[ליגת העל בכדורעף|בליגה]]**:
** **אליפות (4)**: 1957, 1959, 1960, 1960/1961.
** סגנות: 1958, 1961/1962, 1963/1964, 1964/1965, 1966/1967.
* **[[גביע המדינה בכדורעף|בגביע המדינה]]**:
** **זוכה (3)**: 1959/1960, 1960/1961, 1961/1962.
* **[[גביע פסל זייד]]**:
** **זכייה (4)**: 1956, 1958, 1960, 1961.
### שחקני עבר בולטים

## קבוצת הנשים
בנות הפועל עין שמר בדיוק כמו הגברים, שלטו בענף בתחילת דרכו כשזכו באליפות הראשונה בליגה הבכירה ובהמשך סיימו באופן קבוע בצמרת הטבלה. לזאת הוסיפו שלוש זכיות בגביע המדינה ועוד פעמיים הגעה לגמר הגביע.

### תארים והישגים
* **[[ליגת העל בכדורעף נשים|אליפות]] (1):** 1960/1961
** מקום שני: 1961/1962, 1963/1964.
* **[[גביע המדינה בכדורעף נשים|גביע המדינה]] (3):** 1959/1960, 1961/1962, 1962/1963.
** גמר: 1960/1961, 1970/1971.

## קישורים חיצוניים
* עושים כבוד להפועל עין שמר - באתר איגוד הכדורעף בישראל

## הערות שוליים

עין שמר
עין שמר
קטגוריה:עין שמר
בית הקברות היהודי ברחוב שלגוטאריאני

**בית הקברות היהודי ברחוב שלגוטאריאני** (בהונגרית: **Salgótarjáni Utcai Zsidó Temető**) נמצא בבודפשט ברובע השמיני. הוא מוקף בחומת אבן גבוהה וצורתו טרפזי לא רגולרי. הוא גובל מצפון וממערב בבית הקברות דרך פיומאי, מדרום ברחוב שלגוטאריאני וממזרח באזורי תעשייה. שער הכניסה נבנה בשנת 1908 תוכנן על ידי האדריכל היהודי בלה לַיְיטָה (לייסטרדורפר). מצפון לכניסה נמצא בית הלוויות הטקסי, שתוכנן גם הוא על ידי לייטה. לאורך הקיר המערבי של בית הקברות ממוקמים מבני קבורה מפוארים (מאוזוליאום) משפחתיים וקברים גדולים.

## היסטוריה
בית הקברות הוקם בשנת 1874 על ידי הפרדה וגידור של קטע בגודל 65 דונם מבית העלמין קרפשי. בית קברות זה ברחוב שלגוטאריאני נועד לשחרר את בית הקברות היהודי בדרך ואצי (Váci út) ורחוב להל (Lehel utca). עם זאת, הקברים הרבים שצמחו בשטח במהירות, אילצו את הקהילה היהודית בבודפשט משנות העשרים של המאה ה-20 לקבור את מתיה בבית הקברות היהודי ברחוב קוזמה שהיה הרבה יותר גדול. אחרי מלחמת העולם השנייה התקיימו רק לוויות בודדות בבית העלמין ברחוב שלגוטאריאני, אך הדמויות הבולטות ביותר של הקהילה היהודית בפשט נקברו בזמנו כאן: מור וורמן (1832-1892), פיליפ וודיאנר (1820-1899), דוד קאופמן (1820-1899) 1852–1899), התעשיין מנפרד וייס (1857–1922), הצייר אדולף פניאש (1867–1945) ואחרים. בסוף שנות החמישים נסגר בית הקברות לגמרי. במהלך העשורים שלאחר מכן הרסו ושדדו ונדלים את בית הקברות. כיפת בית ההלוויות קרסה במהלך שנות השבעים, ומבנים רבים הפכו למסוכנים. בית הקברות נסגר באופן זמני לשיפוץ על ידי המכון למורשת הלאומית ואיגוד הקהילות היהודיות בהונגריה ב־26 במאי 2016 ונפתח מחדש בסוף אוקטובר אותה שנה, לאחר שנוקו השבילים העיקריים.

## גלריית תמונות

File:Jüdischer Friedhof, Eisentor, 2018 Józsefváros.jpg
File:20140615BudapestSalgotarjaniTemeto 010.jpg
File:20140615BudapestSalgotarjaniTemeto 044.jpg
File:Síremlékek (16161. számú műemlék) 7.jpg
File:Síremlékek (16164. számú műemlék).jpg
File:20140615BudapestSalgotarjaniTemeto 062.jpg
File:20140615BudapestSalgotarjaniTemeto 026.jpg
File:20140615BudapestSalgotarjaniTemeto 052.jpg
File:20140615BudapestSalgotarjaniTemeto 051.jpg
File:20140615BudapestSalgotarjaniTemeto 038.jpg
File:20140615BudapestSalgotarjaniTemeto 040.jpg
File:20140615BudapestSalgotarjaniTemeto 058.jpg
File:20140810BudapestSalgotarjaniTemeto 021.jpg
File:Síremlékek (16161. számú műemlék) 8.jpg
File:Wechselmann Ignác síremléke.jpg
File:Síremlékek (16164. számú műemlék) 2.jpg
File:20140615BudapestSalgotarjaniTemeto 056.jpg
File:20140615BudapestSalgotarjaniTemeto 036.jpg


## לקריאה נוספת
* לא ניתן לה להערכה ערכם של בתי הקברות היהודיים בבודפשט  Lukácsi Attila: Felbecsülhetetlen értékeket rejtenek a fővárosi zsidó temetők Múlt-kor.hu, 2004. november 12. 11:07
* טיול בבית הקברות היהודי ברחוב שלגוטאריאני Séta a Salgótarjáni úti zsidó temetőben Magyar Narancs, 2009/37
* מבני בית הקברות היהודי ברחוב שלגוטאריאני Salgótarjáni úti zsidó temető épületei Lajta Béla Virtuális Archívum
* http://www.muemlekem.hu/muemlek?id=11176

## קישורים חיצוניים

* 

## הערות שוליים

שלגוטאריאני
מלון ארמון טאג' מהאל

[350px|ממוזער|שמאל|משמאל: המבנה העיקרי של המלון. מימינו: מגדל טאג' מהאל. לפני המגדל נראה מונומנט [השער להודו]]
300px|ממוזער|שמאל|מראה החצר האחורית של המלון שבה בריכת שחייה
**מלון ארמון טאג' מהאל** הוא בית מלון בדרגה של חמישה כוכבים בעיר מומבאי שבהודו. המלון, מהידועים ביותר בעיר, שוכן לחוף הים הערבי בדרום־מזרח העיר בסמוך למונומנט השער להודו. הוא מוכר גם בשמות **מלון טאג' מהאל** ו**הטאג**'.

המלון זכה שלא בטובתו בפרסום נוסף לאחר שהיה בין היעדים שהותקפו במסגרת מתקפת הטרור במומבאי ב-2008.

## המלון
המבנה המקורי של המלון נבנה בהזמנתו של התעשיין ההודי ג'מסטג'י טאטה (Jamsetji Tata) בסגנון האדריכלות ההודית-סרסנית  ובו שש קומות. הוא נפתח ב-16 בדצמבר 1903. מתכנניו היו האדריכלים סיטאראם קנדראו ויידיה (Sitaram Khanderao Vaidya) וד.נ. מירזה (D. N. Mirza). הכניסה למלון, הממוקמת כיום ממזרח, נמצאה במקור בצדו המערבי, בחצר שבה נמצאת כיום ברכת המלון.

בקרבת המלון הושלמה ב-1924 הקמת מונומנט השער להודו על גבי שטח ים שיובש לשם כך.

מאז פתיחתו צבר המלון מוניטין רבים לאחר שהתארחו בו מדינאים, תעשיינים, שחקנים ואח"מים נוספים, רבים מהם ממדינות המערב.

במהלך מלחמת העולם הראשונה הוסב המלון לבית חולים צבאי שהכיל 600 מיטות.

בשנת 1973 נפתח ליד המבנה המקורי של המלון אגף נוסף בסגנון ארכיטקטוני שונה - מגדל טאג' מהאל ובו 20 קומות. מתכנניו היו דאראיוס בטליוואלה (Daraius Batliwala) ורוסטום פאטל (Rustom Patell).

במלון מצויים 560 חדרים ו-44 סוויטות ומועסקים בו 1,600 עובדים. הוא נמצא בבעלות רשת בתי המלון Taj Hotels.

### מתקפת הטרור ב-2008

המלון הותקף על ידי מחבלים בשעת ערב ב-26 בנובמבר 2008, כאחד מתשעה אתרי התקפות. באותה עת שהו בו כ-450 אורחים, שהמחבלים תפסו מביניהם בני ערובה. כוחות צבא הודים נכנסו למלון כדי לטהרו ממחבלים. הקרבות בתוכו נמשכו יותר משתי יממות ורק בבוקר ה-29 בנובמבר הוכרז על סילוק המחבלים מתוכו. לפחות 31 אנשים נהרגו במהלך הקרבות בתוך המלון.

המלון היה סגור עת ארוכה לאחר ההתקפה. מגדל טאג' מהאל, שניזוק פחות, שב ונפתח ב-21 בדצמבר. המבנה הוותיק שב ונפתח לאחר שיקום ביום העצמאות של הודו, 15 באוגוסט 2010. בנובמבר 2010 היה נשיא ארצות הברית ברק אובמה לראש המדינה הראשון שהתארח במלון לאחר שנפתח מחדש.

## קישורים חיצוניים

*  
* Shyamal Majumdar, The story of Taj, באתר Business Standard, 21 בינואר 2013
* 

קטגוריה:הודו: בתי מלון
קטגוריה:מומבאי: מבנים
Real Life

**Real Life** (בעברית: **החיים האמיתיים**) הוא אלבום האולפן השלישי של הזמרת-היוצרת הבריטית אמילי סאנדיי. האלבום יצא לאור ב-13 בספטמבר 2019, על ידי חברות התקליטים וירג'ין EMI.

סאנדיי כתבה את כל רצועות האלבום, האלבום הופק על ידי טרוי מילר. זה כולל את הסינגלים "Sparrow", "Extraordinary Being" ו-"Shine".

## רקע האלבום
סאנדיי סיפרה שהאלבום הוא כוונתה היה לעורר "תקווה וביטחון" עם האלבום, ובמיוחד לאלה ש"שנשכחו בשוליים, והובלו בגלל הדיכוי הבלתי נראה הזה שתמיד נמצא שם בחיינו".

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי אמילי סאנדיי
קטגוריה:אלבומי חברת וירג'ין רקורדס
Kingdom Coming

**Kingdom Coming** (בעברית: **הממלכה מגיעה**) הוא המיני-אלבום הראשון של הזמרת-היוצרת הבריטית אמילי סאנדיי. האלבום יצא לאור ב-3 בנובמבר 2017, על ידי חברות התקליטים וירג'ין רקורדס.

## סינגלים
* "Starlight" - יצא לאור ב-20 בספטמבר 2017, כסינגל הראשון והפותח מתוך האלבום.

## רשימת רצועות

## קישורים חיצוניים

## הערות שוליים

קטגוריה:מיני-אלבומי בכורה מ-2017
קטגוריה:אלבומי אמילי סאנדיי
קטגוריה:אלבומי חברת וירג'ין רקורדס
Live at the Royal Albert Hall (אלבום של אמילי סאנדיי)

**Live at the Royal Albert Hall** (בעברית: **הופעה חיה באולם רויאל אלברט**) הוא אלבום הופעה הראשון של הזמרת-היוצרת הבריטית אמילי סאנדיי. האלבום יצא לאור ב-13 בפברואר 2013, על ידי חברות התקליטים וירג'ין רקורדס ו-EMI רקורדס.

עם יציאתו נכנס אלבום ההופעה אל המקום הראשון במצעד אלבומי הווידאו של בריטניה.

## רשימת רצועות

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:מיני-אלבומים מ-2013
קטגוריה:אלבומי אמילי סאנדיי
קטגוריה:מיני-אלבומים באנגלית
קטגוריה:אלבומי חברת EMI רקורדס
Long Live the Angels

**Long Live the Angels** (בעברית: **יחי המלאכים**) הוא אלבום האולפן השני של הזמרת-היוצרת הבריטית אמילי סאנדיי. האלבום יצא לאור ב-11 בנובמבר 2016, על ידי חברת התקליטים וירג'ין רקורדס.

עם יציאתו נכנס האלבום אל המקום ה-1 במצעד האלבומים שבסקוטלנד.

## סינגלים
* "Hurts" - יצא לאור ב-16 בספטמבר 2016, כסינגל הראשון והפותח מתוך האלבום.
* "Breathing Underwater" - יצא לאור ב-28 באוקטובר 2016, כסינגל השני מתוך האלבום.
* "Highs & Lows" - יצא לאור ב-17 במרץ 2017, כסינגל השלישי מתוך האלבום.

## סיבוב הופעות
כדי לקדם את האלבום, יצאה סאנדיי ב-16 במרץ 2016, לסיבוב ההופעות השני שלה, "Long Live the Angels Tour", אשר הסתיים ב-27 באוקטובר 2016.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי אמילי סאנדיי
קטגוריה:אלבומי חברת וירג'ין רקורדס
תאגיד הגז בוספורוס

**תאגיד הגז בוספורוס** הוא יבואן ומפיץ גז בטורקיה השולט בכ -3% משוק הגז הטבעי של טורקיה.

החברה הוקמה בשנת 2003 באיסטנבול. בשנת 2004 הפכה גזפרום גרמניה, חברה בת של חברת הדלק הרוסית גזפרום, לבעלת מניות עיקרית בחברה. בשנת 2009 העלתה גזפרום את חלקה בחברה מ-40% ל-51%. בהמשך השנה רכשה גזפרום גרמניה 20% נוספים מהמניות. שאר המניות מוחזקות על ידי חברת Tur Enerji, מיזם משותף של משפחת שן וחברת Ringas Management BV.

בשנת 2005 זכתה בוספורוס גז במכרז למכירה חוזרת עד שנת 2021 של 750 מיליון קוב של הדלק שרכשה חברת האנרגיה הטורקית BOTAŞ מידי גזפרום. על פי נתוני גזפרום, בוספורוס צפויה ליטול חלק בהפרטה של רשתות חלוקת הגז במדינה ובבניית מכלי אחסון גז תת-קרקעיים בטורקיה.

## ראו גם

## קישורים חיצוניים
* 

## הערות שוליים

קטגוריה:קצרמר טורקיה
קטגוריה:חברות גז טבעי
קטגוריה:חברות טורקיות
קטגוריה:גזפרום
Our Version of Events

**Our Version of Events** (בעברית: **הגרסה של אירועים שלנו**) הוא אלבום הבכורה של הזמרת-היוצרת הבריטית אמילי סאנדיי. האלבום יצא לאור ב-13 בפברואר 2012, על ידי חברות התקליטים וירג'ין רקורדס ו-EMI רקורדס.

## סינגלים
* "Heaven" - יצא לאור ב-12 באוגוסט 2011, כסינגל הראשון והפותח מתוך האלבום.
* "Daddy" - יצא לאור ב-27 בנובמבר 2011, כסינגל השני מתוך האלבום.
* "Next to Me" - יצא לאור ב-10 בפברואר 2012, כסינגל השלישי מתוך האלבום.
* "My Kind of Love" - יצא לאור ב-8 ביוני 2012, כסינגל הרביעי מתוך האלבום.
* "Clown" - יצא לאור ב-3 בפברואר 2013, כסינגל החמישי מתוך האלבום.

## סיבוב הופעות
כדי לקדם את האלבום, יצאה סאנדיי ב-1 בנובמבר 2012, לסיבוב ההופעות הראשון שלה, "Our Version of Events Tour", אשר הסתיים ב-31 בדצמבר 2013.

## רשימת רצועות

## מיקומי שיא

## נתוני מכירות

## היסטוריית יציאות לאור

## קישורים חיצוניים
* 

## הערות שוליים

קטגוריה:אלבומי בכורה מ-2012
קטגוריה:אלבומי אמילי סאנדיי
קטגוריה:אלבומים שהופקו על ידי אמיל הייני
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומי זהב באוסטרליה
קטגוריה:אלבומי חברת וירג'ין רקורדס
גזפרום ארמניה

**גזפרום ארמניה**, שכונתה בעבר **ארמרוס גזפרום**, היא חברה בת של תאגיד גזפרום בארמניה. החברה נוסדה בשנת 1997 כפרויקט צינור גז טבעי רוסי-ארמני משותף. עם הקמתה מונופול הגז הממשלתי הרוסי גזפרום החזיק ב-45% מהמניות, משרד האנרגיה של ארמניה ב-45% וחברת ITERA החזיקה ב-10%. בשנת 2014 הפכה גזפרום לבעלים היחיד של החברה ושינתה את שמה לגזפרום ארמניה. מנכ"לית החברה היא קארן קרפטיאן.

החברה אחראית לאספקת הגז לשוק הגז המקומי של ארמניה כמו גם ייצור חשמל.

## היסטוריה
באפריל 2006 חתמו גזפרום וארמניה על חוזה ל-25 שנה בנושא עקרונות אסטרטגיים של שיתוף פעולה בפרויקטים של גז ואנרגיה בשטח ארמניה. לאחר חוזה זה העלתה גזפרום את מחיר הדלק מ-54 דולר לכל 1,000 מ"ק מועדפים ל-110 דולר ל-1,000 מ"ק.

כדי להימנע מרמת מחירים גבוהה יותר בענף הגז הטבעי, הממשלה הארמנית נאלצה לאפשר כמה ויתורים כי צינור הגז הטבעי של איראן-ארמניה ותחנת הכוח התרמית הרזדן תישאר תחת שליטת ארמניה גזפרום. זכויות הבעלים הסופיות עברו ב-1 בינואר 2007.

כחלק מהחוזה, רוסיה הקהילה את היקף צינור הגז האיראני-ארמניה ל-70 מ"מ, כדי למנוע שימוש שלו באספקת כמות גז גדולה יותר למדינות כמו גאורגיה. ברם, בפועל הצינור נבנה בהיקף של 1,200 מ"מ.

תחנות הכוח התרמית הרזדן היא תחנת הכוח הגדולה ביותר בארמניה ולכן חשיבותו גדולה במגזר האנרגיה במדינה.

במהלך ביקור במוסקבה בסוף אוקטובר 2006, הודיע נשיא ארמניה, רוברט קוצריאן, כי גזפרום תרכוש מניות נוספות ותחלוש על 58% מההון העצמי של גזפרום ארמניה. ב-27 באוקטובר 2006 אישרה הנהלת גזפרום לרכוש הנפקות נוספות. לדברי קארן קרפטיאן, גזפרום תשלם 118.8 מיליון דולר כדי לקבל את חלק הארי של מניות גזפרום ארמניה.

בינואר 2014 הסכימה גזפרום לרכוש 20% נוספים מהמניות מה שמביא את הבעלות של גזפרום ל-100% ממניות החברה. שם החברה שנקרא ארמרוסגז גזפרום שונה לגזפרום ארמניה. על ההסכם חתמו היו"ר אלכסיי מילר (גזפרום) ושר האנרגיה והמשאבים של ארמניה ארמן מוביסיסיאן.

## ביקורת
מכיוון שארמניה תלויה לחלוטין בייבוא גז מרוסיה דרך גאורגיה, צינור הגז הטבעי האיראני-ארמני נועד לצמצם את התלות ברוסיה. הגדלת צינור הגז העניק לארמניה כוח מיקוח ניכר נגד גזפרום. מבקרים טוענים כעת כי הצבת הצינור בשליטת רוסיה רק תעמיק את התלות ההיא וכי ניתן לראות בהסכם כניצחון גאו-פוליטי גדול של רוסיה באזור הטרנס - קווקזי.

## קישורים חיצוניים

* 

## הערות שוליים

קטגוריה:חברות ארמניות
קטגוריה:חברות גז טבעי
קטגוריה:גזפרום
גזפרום טרנסגז בלארוס

**גזפרום טרנסגז בלארוס** (לשעבר: **בלטרנסגז**) היא חברת תשתיות ותחבורה לגז טבעי בבלארוס. היא מפעילה את מערך צינורות מעבר הגז הטבעי העיקרי דרך בלארוס - אורות הצפון וימאל-אירופה.

בלטרנסגז הוקמה בשנת 1992 על בסיס חברת זאפאדרטרנסגז, חברה האחראית על מעבר הגז דרך בלארוס. החברה נמצאת בבעלות חברת הדלק הרוסית גזפרום.

## קישורים חיצוניים

* 

## הערות שוליים

קטגוריה:חברות גז טבעי
קטגוריה:בלארוס: כלכלה
קטגוריה:גזפרום
Paint It Black

**Paint It Black** (נקרא במקור "**Paint It, Black**" עקב טעות הקלדה מצד דֵּקָה) הוא שיר שבוצע על ידי להקת הרוק הרולינג סטונז. השיר נכתב על ידי מיק ג'אגר וקית' ריצ'רדס ויצא לאור במקור בשנת 1966.

## רקע
השיר יצא לאור ב-1966 ונכלל באלבום "Aftermath". השיר הגיע למקום הראשון במצעד הבילבורד הוט 100 ובמצעד הסינגלים הבריטי. הוא היה לסינגל השלישי שמגיע למקום הראשון בארצות הברית, ולשישי שהגיע למקום הראשון בבריטניה.

במקור השיר נכתב כשיר פופ שהושווה בהומור על ידי ג'אגר לשירי חתונות יהודיות.

השיר מתאר את האבל הקיצוני שאדם שחווה אובדן בלתי צפוי של אישה, מאהב או בן זוג. מילות השיר מבטאות קדרות וייאוש באמצעות שימוש במטפורות על בסיס צבעים.

בשיר נעשה שימוש בכלי הנגינה סיטאר והייתה זו הפעם הראשונה שהלהקה עשתה שימוש בכלי זה. השיר נוצר לאחר שמנהיג הלהקה בריאן ג'ונס החל להתעניין במוזיקה מרוקאית.

## הוצאת השיר
השיר יצא בארצות הברית במאי 1966 ודורג במקום הראשון במצעד הבילבורד הוט 100. בחודש זה יצא השיר גם בבריטניה והגיע לפסגת מצעד הסינגלים הבריטי.

השיר נכלל במספר אלבומי אוסף שהוציאו הרולינג סטונז.

להקת War ואריק ברדון יצרו לשיר גרסת כיסוי שנכללה באלבום שיצא בשנת 1971.

השיר נכלל בפסקול הסרטים מטאל ג'אקט (1987) ומלכודת לפרקליט (1997). השיר שימש כנעימת הפתיחה בסדרה "Tour of Duty" שעסקה במלחמת וייטנאם ובאחד הפרקים במיני-סדרה הדוקומנטרית מלחמת וייטנאם.

גרסה תזמורתית לשיר הופקה עבור הסדרה ווסטוורלד. בשנת 2015 הזמרת סיארה ביצעה חידוש לשיר עבור פסקול הסרט "צייד המכשפות האחרון.

## נתוני מכירות

## קישורים חיצוניים

## הערות שוליים

קטגוריה:שירי הרולינג סטונז
קטגוריה:שירים באנגלית
קטגוריה:שירים על דכדוך
קטגוריה:שירים על מוות
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים שהגיעו למקום הראשון במצעד 40 הסינגלים ההולנדיים
קטגוריה:שירי פלטינה מחומשת ומעלה באוסטרליה
The Two of Us

**The Two of Us** הוא אלבום האוסף הרביעי של הצמד סוני ושר. האלבום יצא לאור בשנת 1972, על ידי חברת התקליטים אטקו רקורדס. ב-AllMusic זכה אלבום האוסף לדירוג של שניים וחצי כוכבי זהב.

עם יציאתו נכנס אלבום האוסף אל המקום ה-122 במצעד הבילבורד 200.

## רשימת רצועות

## קישורים חיצוניים

## הערות שוליים

קטגוריה:אלבומים שהופקו על ידי סוני בונו
גזפרום גרמניה

**גזפרום גרמניה** (בגרמנית: **GAZPROM Germania GmbH**) היא חברה הרשומה בברלין, גרמניה, הפועלת ביותר מ-20 מדינות ועד 2022, הייתה חברת בת של חברת הגז הטבעי הגדולה בעולם, גזפרום.

## סקירה כללית
קבוצת גזפרום גרמניה פעילה במכירות ושיווק של גז טבעי, סחר, מחקר וייצור וכן בפרויקטים לאחסון תת-קרקעי. חברות הקבוצה פועלות באירופה, ארצות הברית, מרכז אסיה וסינגפור.

בעקבות הסנקציות שהוטלו על גזפרום כתגובה ל, ניהול גזפרום גרמניה הועבר לידי ממשלת גרמניה, ב-31 במרץ 2022.

## חברות בת
קבוצת גזפרום גרמניה מחזיקה במניות ב:
* וינגאס (100%), עם כ-18% מנתח שוק הגז בגרמניה, מיזם משותף בין גזפרום גרמניה לבין ווינטרסול, יצרנית הנפט והגז הטבעי הגדולה בגרמניה.
* Gazprom Marketing & Trading Limited (GM&T) (100%), שממוקם בלונדון עם דגש על שיווק ומסחר באנרגיה (גז טבעי, פחמן ואנרגיה) ופועל בבריטניה, ארצות הברית, צרפת, סינגפור וכו'.
* Vemex sro (51%), הממוקם בפראג, ושולט בכ-10-12% משוק הגז הצ'כי.
* תאגיד הגז בוספורוס (51%), הממוקם בטורקיה, ושולט בכ-3% מהשוק הטורקי.
* פיתוח פרויקטים של גז במרכז אסיה AG (50%).
* Wintershall Erdgas Handelshaus Zug AG (WIEH) (50%).
* ZMB (שווייץ) AG (100%).

## נותן חסות
בנוסף לפעילויות העיקריות שלה בהרחבת פעילותה של גזפרום בשווקים זרים, קבוצת גזפרום גרמניה היא נותנת חסות פעילה לקידום התדמית של גזפרום ורוסיה באירופה. החברה נותנת חסות של פארק אירופה בעיר רוסט (פארק השעשועים הגדול ביותר בגרמניה), מועדון הכדורגל הגרמני המפורסם שאלקה 04, אירועי תרבות רוסים שונים בגרמניה, כמו פסטיבל הקולנוע הרוסי והבאת תזמורות רוסיות מפורסמות לאירופה.

## ביקורת
בעדות של הסנאט האמריקני, עליה פיקח הסנאטור ג'ו ביידן, צוין: "גזפרום, עם התמיכה השקטה של הקרמלין, הקימה כחמישים חברות ביניים, הקשורות בעקיפין גזפרום ופרושות בכל אירופה – כאשר החלק מרכזי של אותן חברות ורשת חברות הבת של גזפרום, שהן להן כל ערך שווה לגז הרוסי ונמכרים בשווקים האירופיים; עם זאת, סכומי עתק הופיעו בחברות מדף בקפריסין ובליכטנשטיין"

חקירות גרמניות העלו חששות מקשרים קודמים בין מנהלים בכירים בחברה, ממשלת מזרח גרמניה והשטאזי.

## ניהול
מנכ"ל החברה הוא ולדימיר קוטנייב. לפני שמונה למנכ"ל גזפרום גרמניה, עבד מר קוטנייב בשירות החוץ הרוסי. בשנים 2004–2010 מר קוטנייב היה שגריר רוסיה בגרמניה.

## קישורים חיצוניים

* 

## הערות שוליים

קטגוריה:חברות גרמניות
קטגוריה:גזפרום
קטגוריה:חברות גז טבעי
קטגוריה:חברות החזקות רוסיות
בראן (רומניה)

**בראן** (ברומנית: **Bran**, בהונגרית: **Törcsvár**; בגרמנית: **Törzburg**) היא עיירה בקומונה באותו שם. השייכת למחוז בראשוב, בחבל ההיסטורי טרנסילבניה שברומניה. הכפר מפורסם בזכות טירת בראן המתנוססת מעליו.

## גאוגרפיה
בראן נמצאת על שפך היובל סימון (Șimon) לנחל טורצו (Turcu), בקצה הדרום מזרחי של טרנסילבניה. במעבר ההרים רוקר-בראן  שבין רכס פיאטרה קריולי  שממערב לה ורכס בוצ'ג' שממזרח לה.

27 ק"מ דרומית מערבית לבראשוב.

## היסטוריה
בשנים 1211 עד 1215 המסדר הטבטוני הקים במקום טירה בנויה מעץ. ב-1242 היא נהרסה על ידי המונגולים. ב-1377 לאיוש הראשון, מלך הונגריה הורה לסכסונים של בראשוב לבנות במקום טירת אבן, במקביל התחיל להתפתח ישוב במקום. ב-1395 מלך הונגריה זיגיסמונד העניק את המבצר למירצ'ה הזקן שליט ולאכיה, אולם ב-1419, לאחר מותו של מירצ'ה הזקן, המקום חזר לשלטון הונגרי ישיר. לאחר מפלת הונגריה בקרב מוהאץ' הפכה בראן לחלק מנסיכות טרנסילבניה. בהמשך עברה לשלטון הקיסרות האוסטרו הונגרית. מאז 1918 בראן היא חלק מרומניה.

## אתרים בעיר
* טירת בראן

## תחבורה
* בבראן עובר הכביש הארצי DN73 שהוא קטע מהכביש האירופי E574.

## גלריה

תמונה:Bran Roumanie.jpg|בראן וטירת בראן המתנוססת מעליה
תמונה:Bran Castle TB1.jpg|טירת בראן
תמונה:Castelul-bran-iarna.jpg|טירת בראן המושלגת
תמונה:Capela Reginei - Bran - 2007.jpg|קפלת סטלה מריס


## קישורים חיצוניים

* 

קטגוריה:רומניה: עיירות
קטגוריה:בראשוב
פרומתאוס גז

פרומתאוס גז היא חברה משותפת יוונית - רוסית, שהוקמה בשנת 1991 באתונה.

חברת ייצוא הגז הטבעי הרוסי גזפרום אקספורט מטעם גזפרום מחזיקה בכ-50% מהמניות. מר דימיטריוס קופלוזוס, יו"ר ומנכ"ל קבוצת קופלוזוס, מחזיק גם הוא ב-50% מהמניות.

בין המגזרים הבסיסיים בפעילות העסקית של קבוצת קופלוזוס ושל פרומתאוס גז נמנים ייבוא ושיווק של הגז הטבעי הרוסי בשוק היווני, השתתפות בפיתוח התשתיות הדרושות תוך מעורבות פעילה בבניית צינורות העברת גז טבעי ובניית תחנות מדחס ורשתות הפצת גז טבעי בערים. במסגרת האינטרסים של החברה נופלים גם קידום וביצוע תוכניות עסקיות, במטרה ליצור צרכני גז טבעי חדשים גדולים כמו תחנות כוח משולבות של הגז הטבעי המודרני.

פרומתאוס גז הבטיחה במשך 50 שנה לפחות באמצעות גזפרום כמויות גדולות של מעבר גז לאלה שהתכוונו לייבא ליוון על ידי השירות האמריקני DEPA . כמויות אלה מסתכמות ב-3 מיליארד קוב מעוקב לשנה עד שנת 2016 ו-7 מיליארד בס"מ בשנה מעבר לתקופה זו.

## קישורים חיצוניים

* 

קטגוריה:קצרמר יוון
קטגוריה:חברות גז טבעי
קטגוריה:חברות יווניות
קטגוריה:גזפרום
Greatest Hits (אלבום של סוני ושר)

**Greatest Hits** (בעברית: **הלהיטים הגדולים**) הוא אלבום האוסף החמישי של הצמד סוני ושר. האלבום יצא לאור בשנת 1974, על ידי חברת התקליטים MCA רקורדס. אלבום האוסף מכיל שירים שונים אשר הוקלטו על ידי הצמד.

עם יציאתו נכנס האלבום אל המקום ה-146 במצעד הבילבורד 200.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומים שהופקו על ידי סוני בונו
קטגוריה:אלבומי חברת MCA רקורדס
גזפרום שיווק ומסחר בע"מ

**גזפרום שיווק ומסחר בע"מ** (באנגלית: **Gazprom Marketing & Trading Limited**, בראשי תיבות **GM&T**) היא חברה בריטית לשיווק ומסחר שנוסדה ב-6 במאי 1999 לייצור, הובלה, שיווק ומסחר בגז טבעי המסופק על ידי תאגיד גזפרום והיא מהווה לחברת בת שלו. מיום הקמתה ועד 13 באוגוסט 2004 שמה היה GAZPROM U.K. TRADING LTD.

בראש החברה עומד ויטאלי ואסילייב. משרדיה ממוקמים ברחוב טריטון 20 בלונדון.
## חברות בת
החברה נמצאת בבעלות של גזפרום אקספורט וגזפרום גרמניה והיא עצמה מחזיקה בבעלות על מספר חברות בת כמו:
*גזפרום אנרגיה (Gazprom Energy; https://www.gazprom-energy.co.uk/)
*גזפרום גלובל (Gazprom Global LNG Ltd.)
*גזפרום שיווק ומסחר צרפת (Gazprom Marketing & Trading France SAS)
*גזפרום שיווק ומסחר שווייץ (Gazprom Marketing & Trading Switzerland AG)
*גזפרום שיווק ומסחר קמעוני (Gazprom Marketing & Trading Retail Limited)
*גזפרום שיווק ומסחר ארצות הברית (Gazprom Marketing & Trading USA, Inc.), הוקמה בשנת 2006 ומשרדיה ממוקמים ברחוב לואיזיאנה 700 ביוסטון, טקסס.
*גזפרום שיווק ומסחר מקסיקו (Gazprom Marketing & Trading México, S. de R.L. de C.V.)

## קישורים חיצוניים
* 

קטגוריה:גזפרום
Gran Turismo (סדרת משחקים)

**Gran Turismo** (מאיטלקית: גראן טוריסמו) או בקיצור **GT**, היא סדרת משחקי מרוצים לקונסולת הפלייסטיישן של סוני.

Gran Turismo היא סדרת משחקי המרוצים המצליחה ביותר בתולדות הפלייסטיישן, עם למעלה מ-80 מיליון יחידות שנמכרו.

בשנת 2025, מגזין רולינג סטון דירג את המשחק הרביעי בסדרה במקום ה-15 ברשימת 25 משחקי הפלייסטיישן 2 הגדולים של כל הזמנים.

## סדרת המשחקים המרכזית

## במדיות אחרות

סרט המבוסס על סדרת המשחקים הופץ באוגוסט 2023.

## קישורים חיצוניים

* 
* האתר הרשמי של סדרת גראן טוריסמו

## הערות שוליים

קטגוריה:סדרות משחקי וידאו
קטגוריה:משחקי מרוץ ממוחשבים
קטגוריה:משחקי פלייסטיישן
קטגוריה:משחקי פלייסטיישן 2
קטגוריה:משחקי פלייסטיישן 3
קטגוריה:משחקי פלייסטיישן 4
קטגוריה:משחקי וידאו משנת 1997
קטגוריה:משחקי וידאו משנת 1999
קטגוריה:משחקי וידאו משנת 2001
קטגוריה:משחקי וידאו משנת 2004
קטגוריה:משחקי וידאו משנת 2009
קטגוריה:משחקי וידאו משנת 2010
קטגוריה:משחקי וידאו משנת 2013
קטגוריה:משחקי וידאו משנת 2017
לורטה סנצ'ז

**לורטה לורנה סנצ'ז** (באנגלית: **Loretta Lorna Sanchez**; נולדה ב-6 בינואר 1960) היא פוליטיקאית אמריקאית חברת המפלגה הדמוקרטית. בשנים 1997–2017 הייתה חברה בבית הנבחרים של ארצות הברית, מטעם המחוז ה-46 ו-47 של קליפורניה.

## ביוגרפיה
לורטה סנצ'ז נולדה וגדלה בלינווד שבקליפורניה. היא סיימה תואר ראשון ב-1982 באוניברסיטת צ'פמן באורנג' שבקליפורניה. במשפחה היו שבעה ילדים, כאשר גם אחותה לינדה סנצ'ז הייתה חברה בבית הנבחרים של ארצות הברית וזה המקרה היחיד שבו אחיות היו חברות בקונגרס בו-זמנית.

בשנת 1982 היא סיימה תואר שני בכלכלה ומאז עבדה בתחום עד שנבחרה לקונגרס.

היא נבחרה לראשונה בשנת 1997 מטעם האזור ה-46 וכהנה בתפקיד עד לשנת 2003. בשנים 2003–2013 היא הייתה נציגת אזור ה-47. בבחירות 2013 מטעם אזור זה נבחר אלן לוינטל וסנצ'ז החליטה לחזור לאזור ה-46 וכיהנה עד לשנת 2017.

במהלך הקריירה הפוליטית הייתה לורטה סנצ'ז פעילה בתחום ביטחון, אבטחת מחשבים ויחסים עם וייטנאם בהיותה נציגת מחוז עם אוכלוסייה ווייטנאמית משמעותית.

סנצ'ז בחרה שלא להתמודד לבחירה מחדש לבית הנבחרים בשנת 2016, ובמקום זאת בחרה להתמודד במירוץ לסנאט של המדינה. היא הובסה בבחירות הכלליות על ידי עמיתתה הדמוקרטית, התובעת הכללית של קליפורניה וסגנית נשיא ארצות הברית לעתיד, קמלה האריס, ברוב של 61.6% לעומת 38.4%.

## קישורים חיצוניים

* 

* 

קטגוריה:אמריקאים ילידי קליפורניה
קטגוריה:אמריקאיות ממוצא מקסיקני
קטגוריה:בוגרות אמריקן יוניברסיטי
קטגוריה:בוגרי אמריקן יוניברסיטי
קטגוריה:חברות בית הנבחרים של ארצות הברית מקליפורניה
קטגוריה:חברי בית הנבחרים של ארצות הברית מקליפורניה
קטגוריה:חברות בית הנבחרים של ארצות הברית מטעם המפלגה הדמוקרטית
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי הקונגרס ה-112 של ארצות הברית
קטגוריה:חברי הקונגרס ה-113 של ארצות הברית
קטגוריה:חברי הקונגרס ה-114 של ארצות הברית
קטגוריה:בוגרי אוניברסיטת צ'פמן
קטגוריה:אמריקאיות שנולדו ב-1960
קטגוריה:אמריקאים שנולדו ב-1960
פיליפ וודיאנר

**פיליפ ווֹדִיאַנֶר** (בהונגרית: **Wodianer Fülöp**; 20 בנובמבר 1820, הודמזוושרהיי – 30 בינואר 1899, בודפשט) היה מוציא לאור הונגרי-יהודי של ספרים ועיתונים, בעל בית דפוס, סוחר ספרים, חבר הרשות העירונית המחוקקת (מועצת העיר) של בודפשט, בעל מדליית אנדרשי ובעל תואר אצולה.

לפיליפ וודיאנר היה תפקיד מרכזי בייסוד יומונים פוליטיים-עסקיים והפך לאחד היזמים החשובים של האימפריה האוסטרו-הונגרית בתחום הדפוס והעיתונות.

## משפחה
וודיאנר נולד ב-20 בנובמבר 1820, כילד למשפחה יהודית. ב -31 באוגוסט 1998 העניק מלך הונגריה וקיסר אוסטרו-הונגריה פרנץ יוזף הראשון תואר אצולה וסמל, לו, לאשתו יוליה ויצנר (1841-1893), וילדיו: ארתור, הוגו, הנרייטה, אירמה, מטילדה, ויולן.

## קריירה
לפני שנת 1848 עבד בבתי דפוס בברטיסלבה ובווינה. במהפכת 1848 בהונגריה אחרי ה-15 במרץ 1848 שב למולדתו וקיבל משרה בבית הדפוס האוניברסיטאי. לאחר בריחת הממשלה המהפכנית לדברצן ב־31 בדצמבר 1848, בית הדפוס עם ציודו השלם והמכונות להדפסת השטרות עברו לשם. בדברצן הוא ניהל את בית הדפוס העירוני, שהדפיס גם את העיתון הממשלתי הרשמי. לאחר כישלון מלחמת השחרור וכניעת הכוחות המהפכניים לאוסטריה העביר את ציוד ההדפסה לאוראדיה, השקיע אותו בנהר המארוש והיגר מהונגריה.

בשנת 1855 שב למולדתו והקים בית דפוס בפשט. בשנת 1867 השיק את "העיתון ההונגרי" ומשנת 1877 עד 1880 הוציא את העיתון הפוליטי, הכלכלי והספרותי "דעה ציבורית". בשנת 1888 ייסד את הצהובון "העיתון הקטן".

בשנת 1874 קנה את חברת ההוצאה לאור של רוברט למפל, שהוציאה לאור את רוב הפרסומים החינוכיים וספרי הלימוד בבתי הספר.

וודיאנר נקבר בבית הקברות היהודי ברחוב שלגוטאריאני בבודפשט.

## מקורות
* *Magyar életrajzi lexikon 1000–1990.* Főszerk.: Kenyeres Ágnes. Budapest, 2001, Arcanum.
* תולדות העיתונות ההונגרית. A magyar sajtó története. 1-2. kötet. Budapest, 1985
*הלקסיקון יהודי הונגרי *Magyar zsidó lexikon*. Szerk. Ujvári Péter. Budapest: Magyar Zsidó Lexikon. 1929

## הערות שוליים

קטגוריה:מו"לים יהודים הונגרים
קטגוריה:פוליטיקאים יהודים הונגרים
קטגוריה:אצולה יהודית הונגרית
קטגוריה:הונגרים שנולדו ב-1820
קטגוריה:הונגרים שנפטרו ב-1899
עיר הארנבים

**עיר הארנבים** (באנגלית: **Bunnytown**) היא סדרת טלוויזיה אמריקאית לילדים. הסדרה שודרה לראשונה בארצות הברית ב-10 בנובמבר 2007 בערוץ דיסני, ובישראל בשנת 2010 בערוץ הופ!. הסדרה היא בת עונה אחת ו-26 פרקים באורך 24 דקות כל אחד.

## עלילה
העלילה מספרת על ארנבים המשחקים, שרים, רוקדים, מספרים ויוצאים להרפתקאות.

## דמויות ומדבבים
במאית הדיבוב בעברית הייתה אפי בן ישראל, ומפיקת הדיבוב בעברית הייתה ענבר שטגר עזרא.

## שידור

## קישורים חיצוניים
* 

* 

קטגוריה:סדרות טלוויזיה אמריקאיות לילדים
קטגוריה:סדרות טלוויזיה אמריקאיות בכיכובן של בובות
קטגוריה:ערוץ הופ!: תוכניות רכש
קטגוריה:דיסני: סדרות טלוויזיה
קטגוריה:סדרות Playhouse Disney
קטגוריה:סדרות טלוויזיה אמריקאיות שעלו לשידור בשנת 2007
גלג

ממוזער|שמאל|250px|כוס גלאגי
**גלג** או **גלגי** (בדנית: **gløgg**, בשוודית: **glögg** ובפינית: **glögi**) הוא משקה אלכוהולי מתובל המוגש חם. הגלאגי הראשון שהוכן היה למעשה ליקר מתובל, והוא נצרך על ידי שליחים ואנשי הדואר שרכבו על סוסים או על מגלשיים במזג אוויר קר בסקנדינביה.

את משקה הגלאגי מכינים תחילה על ידי הרתחת מים והוספת תבלינים לתוכם. לאחר שהנוזל מבעבע מסננים אותו ומוסיפים לו מיץ ענבי שועל, יין או ליקר צלול. במטבח הפיני, נהוג להכין את המשקה בתיבול ציפורן, קינמון וזנגביל. תבלינים אחרים בהם נעשה שימוש הם קליפת תפוז והל. לעיתים מוסיפים למשקה צימוקים או שקדים.

בחנויות בהם ניתן לקנות גלאגי תעשייתי, הגלאגי יכיל מיץ ענבים או מיץ ענבי שועל, תערובת של מיצי פירות, מיץ תפוחים או יין. הגלאגי יכול להתבסס גם על רום. מחממים היטב לקונים את הגלאגי אם הוא מבוסס על מיצים טבעיים, אך אם הגלאגי מבוסס על משקה אלכוהולי אין להרתיח את המשקה. נהוג להוסיף צימוקים שלמים או שקדים למשקה עם חימומו או מיד לפני צריכתו.

בפינלנד ישנם שלושה סוגים של גלאגי: גלאגי נטול אלכוהול, גלאגי עם מעט אלכוהול וגלאגי עתיר אלכוהול. גלאגי ללא אלכוהול נחשב למשקה לילדים, אך כיום נהיה פופולרי גם בקרב מבוגרים. גלאגי עתיר אלכוהול יכול להכיל עד 22% אלכוהול במשקה.

מאז תחילה המאה ה-19 היה הגלאגי למשקה האלכוהלי החורפי לגבר, חיממו וערבבו אותו עם מיץ, סירופ ולעיתים גם עם ליקר או פונץ'. הגלאגי הגיע לפינלנד משוודיה. בסוף המאה ה-19 היה נהוג להוסיף לגלאגי אך ורק משקאות אלכוהוליים, אך בשל איסור על צריכת אלכוהול באותה תקופה כמעט שהפסיקו לשתות את המשקה. כאשר חוק היובש בוטל בשנות ה-30 של המאה ה-20, הגלאגי פורסם במגזינים פינים ושוודים, ובשנות החמישים והשישים נהפך למשקה אלכוהולי המזוהה עם המטבח הפיני והמטבח השוודי. שתיית גלאגי נהפכה למנהג של חג המולד ברחבי פינלנד.

שמו הפיני של המשקה, גלאגי (glögi) נגזר משמו השוודי, גלוג (glögg), שהוא נגזרת של הביטוי glödgat vin שפירושו יין חם בשוודית.

## ראו גם
* יין מתובל

## קישורים חיצוניים

## הערות שוליים

קטגוריה:משקאות אלכוהוליים
קטגוריה:מסורות חג המולד